Document ID: 31986R3530

31986R3530
L 326/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3530/86 НА СЪВЕТА
от 17 ноември 1986 година
за изменение на Регламент (ЕИО) № 3220/84 относно определяне на скалата на Общността за класификация накланични трупове на свине
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2759/75 на Съвета от 29 октомври 1975 г. относно създаване на обща организация на пазара на свинско месо (1), последно изменен с Регламент (ЕИО) № 1475/86 (2),и по-специално член 2 и член 4, параграф 5 от него,
като взе предвид предложението на Комисията,
като има предвид, че Регламент (ЕИО) № 3220/84 (3) определи нова скала на Общността за класификация на кланични трупове на свине, която трябва да замени най-късно в края на преходен период, завършващ на 31 декември 1988 г., скалата, която се прилага съгласно Регламент (ЕИО) № 2760/75 (4);
като има предвид, че член 4 на Регламент (ЕИО) № 3220/84 определя правила за маркиране и идентифициране на кланични трупове на свине; като има предвид, че е нужно да се уточни, че когато се съставя протокол за оцененото съдържание на постно крехко месо, държавите-членки могат да предвидят, наред с идентифицирането, задължително или факултативно маркиране на кланичните трупове,
ПРИЕ НАСТОЯЩИЯ РЕГЛАМЕНТ:
Член 1
Първа алинея на член 4, параграф 2 на Регламент (ЕИО) № 3220/84 се заменя със следния текст:
„2. Чрез дерогация от параграф 1, държавите-членки могат да определят, че не е необходимо да се маркират кланичните трупове на свине, когато е съставен протокол, съдържащ най-малко следните данни за всеки кланичен труп:
-
идентификация,
-
топло тегло на трупа, и
-
оценено съдържание на постно крехко месо.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 ноември 1986 година.

Labels: 17
6